Lenka
 
Lenka mala celkom pekný štart vo freedu najmä, čo sa týka jej online hodín. Veľmi ma potešila dobrou prípravou najmä z technických stránok, kde jej všetko fungovalo bezchybne a dodala mi veľmi pekné videá z hodiny.
Čo sa týka štýlu výučby, s tým  som bola tiež veľmi spokojná a milo prekvapená. Materiály si pripravila vlastné a veľmi pekne spracované, čím ma veľmi potešila ( bolo vidno, že sa pripravovala na hodiny). Vidno, že Lenka sa do matematiky vyzná a počas hodiny pekne ukazovala rôzne pomôcky ako počítať, veľa kreslila, zvýrazňovala a celkovo to bola hodina na úrovni.  
Dosť jej aj pomohlo, keď sa mala možnosť pozrieť na moje hodiny, nie len prezenčné ale aj tie online. Myslím, že keď nová lektorka má možnosť nakuknúť do online hodiny iného lektora dokáže to veľmi pomôcť s tým ako začať a ako sa rôzne online pomôcky používajú v praxi.
S Lenkou som bola celkovo veľmi spokojná spolupráca s ňou bola zábava. Lenka sa veľa pýtala vždy, keď jej nebolo niečo jasné a snažila sa naozaj pochopiť ako to vo freedu funguje. Napriek stresujúcim začiatkom a troškou neistoty si myslím, že sa Lenka do učenia rýchlo dostala. Podľa jej slov učenie matematiky ju taktiež veľmi baví. Lenka taktiež veľmi rada prijímala rady na výučbu a nechávala sa inšpirovať mojimi odporúčaniami.
V Lenke vidím potenciál byť veľmi dobrou lektorkou najmä pre starších – ôsmakov a deviatakov, lebo jej vedomosti sú na to skvelé a myslím, že pri nich má aj najväčšie šance sa dobre vo freedu rozvíjať. Neviem si ju úplne predstaviť pri piatačikoch a aj Lenka povedala, že by preferovala učiť najmä starších, keďže piatačikovia si vyžadujú dosť iný štýl výučby od vyšších ročníkov.
 
 
Freedu buddy systém -  odporúčania a postrehy
 
Myslím, že buddy systém je pre nových lektorov skvelý. Z mojich skúseností, si myslím, že noví lektori by sa mali určite ísť pozrieť na hodiny svojich buddy lektorov – a pozrieť aspoň jednu online hodinu- dosť im to pomôže sa odraziť ako začať online výučbu. Taktiež veľmi odporúčam vyskúšať si zdieľanie, nahrávanie, fungovanie mikrofónov a aj používanie online didaktických pomôcok so svojím buddy lektorom, aby prvé hodiny prebehli s čo najlepšou kvalitou a nepôsobili príliš chaoticky. Lebo tam bývajú väčšinou najväčšie problémy (napr. keď deti majú možnosť zasahovať do prezentácie a posúvajú lektorovi snímky alebo tak).
Taktiež by som odporúčala novým lektorom pripravovať si vlastné materiály- je ľahšie sa v nich orientovať  - samozrejme je dobré sa nechať veľa inšpirovať úlohami z freedu osnov, ktorých je naozaj veľa, ale vlastné sú za mňa najlepšie. Lektor je schopný si úlohy vybrať a pripraviť v takom štýle a poradí, ako chce aby prebiehala výučba a vysvetľovanie.   
Ďalšou najčastejšou výzvou býva zvládanie rozdielov v skupinkách. Napriek tomu, že je to prirodzené a očakávané, dokáže to vždy dosť nepríjemne zapôsobiť na nových lektorov. Je dobré dať lektorom vedieť, že keď začnú učiť skupinky deti budú často na rôznej úrovni – niektorí budú viacej popredu – preto je dobré mať nejaké bonusové ťažšie úlohy pre nich a iné budú naopak veľmi pozadu a zdržovať – treba im veľa pomáhať pri tabuli a nečakať dlho na odpoveď. Taktiež by mali počítať s tým, že mnohé učivo bude pre žiakov úplná novinka a musia ho vysvetliť od základov.
Celkovo najväčšou výzvou je zvládanie žiakov a problémov, ktoré prichádzajú s nimi a myslím, že je dôležité dať novým  lektorom vedieť, že sme na ich strane a že sa nemusia báť pokiaľ vzniknú nejaké problémy poprípade presuny medzi skupinkami- proste to k freedu patrí.
Noví lektori majú často aj veľa otázok a veľa vecami sú si nie istý. Nech sa hlavne neboja obrátiť na svojich buddy pokiaľ vznikne nejaký problém alebo nejasnosť.

